Referat

Bestyrelsesmøde den 26. august 2018

**Tagprojekt**

* Foreningen har haft en professionel til at gennemgå taget. Den overordnede vurdering er, at taget generelt er i god stand. Der opstår ind imellem huller, idet taget er 40 år gammelt. Hullerne lappes, når de opstår, men det gør taget mere og mere sårbart. Det blev anbefalet, at skifte tagpappet i forbindelse med udskiftningen af vinduerne jf. nærmere nedenfor. Samtidig vil der blive indhentet et overslag på udskiftning af yderligere dele af tagkonstruktionen.

**Arbejdsdag**

* Der er arbejdsdag den 28. oktober 2019 kl. 10. På arbejdsdagen vil vi ligesom sidste år fokusere på nogle enkelte projekter, herunder ind til videre
	+ Svampebehandling af sålbænke (udvendig kant under vinduer)
	+ Vinduespudsning på fællesarealer
	+ Fejning af kælderhalse
	+ Maling af mellemgang i kælderen
* Vi regner med, at dette års projekter bliver mindre omfattende end sidste år (1-2 timer). Efterfølgende vil der kaffe og et stykke kage.
* Vi håber, at alle vil deltage til en hygge formiddag i foreningen.

**Bank og Bankboks**

* Foreningen har haft en kassekredit, som har kostet penge at opretholde. Den er nu blevet lukket, da vi har rigeligt med penge på kontoen til at betale for foreningens projekter i den kommende tid.
* Bestyrelsen vil undersøge, om vi fortsat har behov for at have en bankboks.
* Christian har som bestyrelsesformand fået en kiggeadgang til foreningens konti. Det er fortsat Qvortrup administration, der har fuldmagt til at administrere udbetalinger mv.

**Nye viceværter**

* Vi har fået nye viceværter. Tilbagemeldingerne på viceværternes arbejde har været positive.
* Som en del af viceværternes service har bestyrelsen adgang til en portal, hvor vi kan følge med i forhold til rengøringskadencer mv.

**Graffiti på facaden**

* Huset er efter lang tid med fine facader blevet ramt af graffiti. Bestyrelsen indhenter tilbud på fjernelse af værket.

**Roser**

* Roserne har nydt godt af sommerens sol og varme. De er nu blevet klippet, så man igen kan komme gennem dørene uden at få revet hul i tøjet.

**Altaner**

* Bestyrelsen har fået hovedbyggetilladelsen på altanprojektet, og Altan.dk kan derfor nu komme i gang med at producere altanerne. Der kan være op til 10 ugers leveringstid, hvorefter Altan.dk skal have afsat bemanding til selve opsætningen. Vi skal derfor påregne et sted mellem 3 og 4 måneder til den resterende del af projektet. Det er dog endnu ikke igangsat, da tilladelse vedr. 2 stuealtaner afventes. Se nedenfor.
* Vi afventer fortsat tilladelsen på 2 stuealtaner. Sagen er trukket en smule ud, eftersom gårdlauget ikke har støttet projektet og har afgivet et meget langt partshøringssvar (127 sider), som Kommunen er forpligtet til at forholde sig til, inden der træffes en afgørelse.
* Bestyrelsen har været i kontakt med Altan.dk, som jævnligt rykker kommunen for svar.

**Varmt vand i sisterner i lejligheder på Ole Suhrs Gade (tv)**

* Der er fortsat varmt vand i nogle af sisterne.
* Bestyrelsen har kontaktet en blikkenslager, som kommer ud i lejlighederne for at finde årsagen til problemet. Vi vil kontakte de beboer, som bedes give adgang til deres lejlighed.

**Rotteangreb**

* Der har for noget tid siden været et rotteangreb i kælderen. Der udestår nu lidt gipsarbejde og en dør, som skal laves.

**Vandmåler**

* Der skal sættes en vandmåler op som følge af nye regler på området. Den nye vandmåler skal kunne måle ejendommens samlede forbrug af koldt og varmt vand. Denne monteres medio oktober.

**Bagtrapper**

* I forlængelse af den tilstandsrapport, som bestyrelsen har fået udarbejdet, er der peget på, at bagtrapperne bl.a. bør opdateres med nyt strøm og en udjævning af trappetrin. Bestyrelsen indhenter tilbud på arbejdet for at vurdere, om det bør laves i indeværende år eller på et senere tidspunkt.

**Vinduer**

* Vinduerne er fra hhv. 1998 og 2007. De er generelt i god stand, men trænger til at blive malet. Bestyrelsen indhenter tilbud på arbejdet i løbet af næste år.